
1. UVOD

Sukladno članku 42. Zakona o proračunu („Narodne novine“ broj 144/21) predstavničko tijelo jedinice lokalne i područne (regionalne) samouprave obvezno je do kraja tekuće godine, donijeti proračun za iduću proračunsku godinu, kao i projekcije proračuna za sljedeće dvije proračunske godine. Proračun za 2024. godinu i projekcije za sljedeće dvije proračunske godine  se donose u eurima na razini skupine ekonomske klasifikacije (druga razina računskog plana). Ukoliko predstavničko tijelo jedinice lokalne i područne (regionalne) samouprave ne donese proračun za iduću proračunsku godinu, do kraja tekuće godine, sukladno članku 44. Zakona o proračunu, donosi se Odluka o privremenom financiranju. Odlukom o privremenom financiranju nastavlja se financiranje poslova, funkcija i programa tijela jedinice lokalne i područne (regionalne) samouprave i drugih proračunskih i izvanproračunskih korisnika u visini koja je neophodna za njihovo obavljanje i izvršavanje.
Proračun jedinica lokalne i područne (regionalne) samouprave je akt kojim se procjenjuju prihodi i primici te utvrđuju rashodi i izdaci za jednu godinu, u skladu sa zakonom i odlukom donesenom na temelju zakona.
Metodologija izrade proračuna jedinice lokalne i područne (regionalne) samouprave propisana je Zakonom o proračunu i podzakonskim aktima, kojima se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i računskom planu. 
Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2024.-2026., koje su objavljene u rujnu 2023. godine na službenim internetskim stranicama Ministarstva financija, a iste sadrže temeljne makroekonomske pokazatelje, metodologiju izrade, predlaganja i donošenje proračuna i financijskih planova i pripadajuće obrasce. 

Proračun Općine Koprivnički Bregi za 2024. godinu sadrži slijedeće elemente:
- Opći dio proračuna koji sadrži:
- sažetak Računa prihoda i rashoda i Računa financiranja, 
- Račun prihoda i rashoda i Račun financiranja.

Račun prihoda i rashoda proračuna Općine Koprivnički Bregi sastoji se od prihoda i rashoda iskazanih prema ekonomskoj klasifikaciji i prema izvorima financiranja dok su rashodi iskazani i prema funkcijskoj klasifikaciji, sukladno članku 29.  Zakona o proračunu (˝Narodne novine˝ broj 144/21). 
U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema ekonomskoj klasifikaciji i prema izvorima financiranja.
· Posebni dio proračuna koji sadrži plan rashoda i izdataka po organizacijskoj, programskoj i ekonomskoj klasifikaciji po izvorima financiranja raspoređenih u programe  koji se sastoje od aktivnosti i projekata,
· Obrazloženje Proračuna sastoji se od obrazloženja općeg dijela proračuna i obrazloženja posebnog dijela proračuna i njegov je sastavni dio,
· Odluku o izvršavanju proračuna.
2. OBRAZLOŽENJE OPĆEG DIJELA PRORAČUNA

Opći dio Proračuna sastoji se od:
· sažetka Računa prihoda i rashoda i Računa financiranja,
· Računa prihoda i rashoda i Računa financiranja.

2.1.  Račun prihoda i rashoda

Račun prihoda i rashoda proračuna sastoji se od prihoda i rashoda iskazanih prema  ekonomskoj klasifikaciji i izvorima financiranja te rashoda iskazanih prema funkcijskoj klasifikaciji.
Ukupni prihodi proračuna Općine Koprivnički Bregi za 2024. godinu predlažu se u iznosu od 2.512.208,00 € što je u odnosu na Plan za tekuću 2023. godinu više za 39,44%.
Skupina 61 podrazumijeva prihode od poreza koji se sastoje od poreza i prireza na dohodak (od samostalnih i nesamostalnih djelatnosti, od imovine i imovinskih prava, od kapitala i sl.), poreza na imovinu (povremeni porezi na imovinu), poreza na robu i usluge (porez na potrošnju alkoholnih i bezalkoholnih pića, porez na tvrtku). Ovi prihodi planiraju se u svoti od 647.275,00 €.
	Skupina 63 podrazumijeva pomoći iz inozemstva  i od subjekata unutar općeg proračuna, a sastoji se od tekućih i kapitalnih pomoći iz državnog i županijskog proračuna, pomoći od izvanproračunskih korisnika te pomoći  temeljem prijenosa EU sredstava. Sredstva na ovoj skupini računa planiraju se u ukupnom iznosu od 1.683.762,00 €.
Pomoći iz  drugih proračuna u svoti 250.162,00 €, odnose se na  tekuće pomoći u iznosu 31.962,00 €, a odnose se na sredstva za sufinanciranje dječjeg vrtića ˝Potočić˝ i sredstva za održavanje izbora koji će se provoditi u 2024. godini. Kapitalne pomoći iznose 218.200,00 €, a odnose se na pomoći za nabavu komunalne opreme, ugradnju solarnih panela na objektima javne nabave, izgradnju spomenika hrvatskim braniteljima, modernizaciju nerazvrstanih cesta na području Općine Koprivnički Bregi- Jeduševac i nabavu spremnika za sakupljanje otpada.. 
Tekuće pomoći iz državnog proračuna (odnosi se na sredstva fiskalnog izravnanja) iznose 350.000,00 €. 
Pomoći od izvanproračunskih korisnika u iznosu 86.370,00 € odnose se na planirane pomoći Hrvatskog zavoda za zapošljavanje za financiranje plaće javnih radova u iznosu od 6.370,00 € i  pomoći od Hrvatskih cesta za uređenje pješačkog prijelaza- državna cesta D2 u iznosu od 80.000,00 €.
Pomoći temeljem prijenosa EU sredstava u iznosu od 997.230,00 € odnose se na tekuće pomoći za projekt ˝Zaposli i pomozi 2˝ u iznosu od 25.881,00 € te kapitalne pomoći za rekonstrukciju-adaptaciju Društvenog doma u naselju Jeduševac 66.361,00 €, rekonstrukciju i opremanje vatrogasnog doma u Koprivničkim Bregima u iznosu od 240.000,00 €, uređenje dječjeg igrališta u Glogovcu u iznosu od 79.600,00 €, rekonstrukciju nerazvrstane ceste prema Lovačkom domu u iznosu od 250.000,00 €, izgradnju pješačko-biciklističke staze Bregi-Glogovac u iznosu od 128.000,00 €, izgradnju pješačko-biciklističke staze u naselju Glogovac, Ul. S. Radića- Dionica I. u iznosu od 100.000,00 €, izgradnju pješačko-biciklističke staze u naselju Koprivnički Bregi, spoj A. Šenoe i V. Nazora u iznosu od 10.500,00 € i „Putevima podravskih rudara“ 96.888,00 €.
	Skupina 64 obuhvaća prihode od imovine koji se dijele na prihode od financijske imovine i prihode od nefinancijske imovine, a iznose 66.399,00 €.
Prihodi od financijske imovine odnose se na kamate na depozite po viđenju, prihode od zateznih kamata te ostalih prihoda od financijske imovine.
Prihodi od nefinancijske imovine obuhvaćaju naknade za koncesije, prihode zakupa poljoprivrednog zemljišta, najam poslovnog prostora, naknadu za korištenje nefinancijske imovine. 
	Skupina 65 obuhvaća prihode od upravnih i administrativnih pristojbi, pristojbi po posebnim propisima i naknada, a isti se dijele na prihode po posebnim propisima te komunalni doprinosi i naknade te iznose 113.445,00 €.
Prihodi po posebnim propisima odnose se na prihode vodnog gospodarstva, šumski doprinos, ostali nespomenuti prihodi  koji se odnose na grobljanske naknade i naknade za korištenje mrtvačnice, grobno mjesto i naknada za izgradnju spomenika. 
	Skupina 68 obuhvaća kazne, upravne mjere i ostale prihoda, a planira se u svoti od 1.327,00 €.

Ukupni rashodi Proračuna Općine Koprivnički Bregi za 2024. godinu planiraju se u ukupnom iznosu od 2.470.976,00 €, a dijele se na rashode poslovanja u iznosu od 906.186,00 € i rashode za nabavu nefinancijske imovine u iznosu od 1.564.790,00 €. 
Rashodi poslovanja obuhvaćaju skupinu 31 rashodi za zaposlene, 32 materijalni rashode, 34 financijski rashodi, 36 pomoći dane u inozemstvo i unutar općeg proračuna, 37 naknade građanima i kućanstvima na temelju osiguranja i druge naknade, 38 ostali rashodi.  Rashodi za nabavu nefinancijske imovine obuhvaćaju skupinu 42 rashodi za nabavu proizvedene dugotrajne imovine i skupina 45 rashodi za dodatna ulaganja na nefinancijskoj imovini.
Skupina 31 obuhvaća rashode za zaposlene u iznosu od 156.019,00 € i odnosi se na plaće zaposlenih sa doprinosima te ostalih rashoda za zaposlene koji proizlaze iz materijalnih prava zaposlenih u iznosu od 124.033,00 € i plaće za osobe uključene u provođenje projekta „Zaposli i pomozi 2“ u iznosu od 25.881,00 €  te plaće  za osobe na javnom radu u iznosu od 6.105,00 €.
	Skupina 32 obuhvaća sve materijalne rashode u iznosu od 327.461,00 €.
	Skupina 34 obuhvaća financijske rashode koji se odnose na  bankarske usluge i usluge platnog prometa, a planiraju se u iznosu od 2.260,00 €.
	Skupina 36  obuhvaća rashode planirane u iznosu  122.332,00 €. U ovoj skupini planirana su sredstva  pomoći Općini Đelekovec za sufinanciranje  temeljem Sporazuma u iznosu od 332,00 €, za financiranje vrtića ˝Potočić˝, podružnica vrtića ˝Vrapčić˝ u iznosu 93.000,00 €, pomoć O.Š.Koprivnički Bregi za sufinanciranje školskih i vanškolskih aktivnosti u iznosu 4.000,00 € te modernizacija županijske ceste spoj Glogovac-Bregi u iznosu od 25.000,00 €. 
	Skupina 37   planirana sredstva u iznosu od 171.605,00 € odnose se na naknade građanima i kućanstvima  za ostvarivanje programa javnih potreba.
	Skupina 38 planira se u iznosu 115.509,00 €, a odnosi se na tekuće i kapitalne donacije te proračunsku rezervu. U ovoj skupini planirana su sredstva pomoći političkim strankama, za vijeće nacionalnih manjina, kulturno umjetničkim udrugama, društvima, klubovima koji djeluju na području Općine  Koprivnički Bregi, sufinanciranje   izgradnje sustava vodoopskrbe i odvodnje u naselju Glogovac te za aglomeraciju u Koprivničkim Bregima.
	Skupina 42 planira se u iznosu 1.181.503,00 €, a obuhvaća nabavu opreme i namještaja u iznosu od 26.650,00 €, nabavu komunalne opreme u iznosu od 96.545,00 €, izradu projektne dokumentacije za izgradnju multifunkcionalnog objekta u iznosu od 20.000,00 €, izložbeni štandovi u iznosu od 2.000,00 €, spomenik hrvatskim braniteljima u iznosu od 94.000,00 €, izgradnju igrališta u Ulici Augusta Šenoe u iznosu 5.000,00 €, uređenje dječjeg igrališta u Glogovcu u iznosu od 79.600,00 €, uređenje pješačkog prijelaza- državna cesta D2 u iznosu od 80.000,00 €, uređenje parka u Koprivničkim Bregima u iznosu od 15.000,00 €, uređenje groblja na području Općine Koprivnički Bregi u iznosu od 26.545,00 €,  modernizacija nerazvrstanih cesta na području Općine Koprivnički Bregi- Jeduševac u iznosu 90.000,00 €, rekonstrukcija nerazvrstane ceste prema Lovačkom domu u iznosu od 260.000,00 €, izgradnja pješačko-biciklističke staze Bregi-Glogovac u iznosu 133.000,00 €, izgradnja pješačko-biciklističke staze u naselju Glogovac- Ulica Stjepana Radića (dionica I.) u iznosu 103.000,00 €, izgradnja pješačko-biciklističke staze u naselju Koprivnički Bregi spoj A.Šenoe i V. Nazora u iznosu od 20.000,00 €, produžetak javne rasvjete u naselju Glogovac u iznosu od 21.000,00 €, nabavu spremnika za sakupljanje otpada u iznosu 3.000,00 €, opremu za Plan zaštite divljači u iznosu od 900,00 €  realizacija projekta „Putevima podravskih rudara“ u iznosu 96.888,00 € te izmjenu Prostornog plana u iznosu od 8.375,00 €.
	Skupina 45 u iznosu od 394.287,00 € odnosi se na dodatna ulaganja na  objektima  u vlasništvu Općine Koprivnički Bregi i to za rekonstrukciju-adaptaciju Društvenog doma u Jeduševcu 74.324,00 €, za rekonstrukciju i opremanje društvenog doma u naselju Glogovac 19.963,00 €, za rekonstrukciju i opremanje vatrogasnog doma u Koprivničkim Bregima u iznosu od 260.000,00 € te ugradnju solarnih panela na objektima javne namjene u iznosu 40.000,00 €.

2.2. Račun financiranja 

Račun financiranja je dio općeg dijela proračuna u kojem se iskazuju primici od financijske imovine i zaduživanja te izdaci za financijsku imovinu i otplate zajmova. 
Planirani su izdaci za financijsku imovinu u iznosu od 4.000,00 € za otplatu primljenih zajmova od državnog proračuna.


2.3. Višak/manjak

Planira se manjak u iznosu od 37.232,00 € iz razloga što su neki projekti koji su započeti u 2022. godini, prenijeti i realizirani u 2023. godini te iz razloga što je došlo do naglog porasta i poremećaja cijena robe i radova na tržištu. Ukupno procijenjeni manjak od 37.232,00 € planira se  pokriti u 2023. godini u cjelokupnom iznosu. 




3. OBRAZLOŽENJE POSEBNOG DIJELA PRORAČUNA

Prema Pravilniku o proračunskim klasifikacijama razlikujemo slijedeće proračunske klasifikacije:
· Organizacijska klasifikacija,
· Programska klasifikacija,
· Funkcijska klasifikacija,
· Ekonomska klasifikacija,
· Lokacijska klasifikacija i 
· Izvori financiranja.

Organizacijska klasifikacija uspostavlja se definiranjem razdjela i glava. Razdjel se sastoji od jedne ili više glava, a podrazumijeva organizacijsku razinu utvrđenu za potrebe planiranja i izvršavanja proračuna. Status razdjela proračuna jedinice lokalne i područne (regionalne) samouprave može se dodijeliti predstavničkom ili izvršnom tijelu kao i upravnim tijelima. Kod jedinica lokalne i područne (regionalne) samouprave čije glave nemaju proračunske korisnike, glava je istovjetna razdjelu.
Sukladno prethodno navedenom Proračun Općine Koprivnički Bregi za 2024. godinu sastoji se od dva razdjela:
1. Izvršna i predstavnička tijela
2. Jedinstveni upravni odjel

Slijedećom tablicom prikazan je pregled rashoda i izdataka Proračuna Općine Koprivnički Bregi za razdoblje 2024. - 2026.

Tablica br. 1: Pregled planiranih rashoda i izdataka Proračuna Općine Koprivnički Bregi za razdoblje 2024. – 2026. godine prema organizacijskoj klasifikaciji

	
Organizacijska klasifikacija

	
Plan za 2024.
€
	
Projekcija za 2025.
€
	
Projekcija za 2026.
€

	Izvršna i predstavnička tijela
	48.681,00
	49.681,00
	39.581,00

	Izvršna i predstavnička tijela
	48.681,00
	49.681,00
	39.581,00

	Jedinstveni upravni odjel
	2.426.295,00
	2.000.495,00
	2.434.969,00

	Jedinstveni upravni odjel
	2.426.295,00
	2.000.495,00
	2.434.969,00

	
UKUPNO:
	2.474.976,00
	2.050.176,00
	2.474.550,00




Programska klasifikacija uspostavlja se definiranjem programa, aktivnosti i projekata, a kod državnog proračuna i definiranjem glavnih programa.
Program je skup neovisnih, usko povezanih aktivnosti i projekata usmjerenih ispunjenju zajedničkog cilja.
Tablicom broj 2. prikazani su svi definirani programi u Proračunu Općine Koprivnički Bregi za 2024. godinu.

Tablica br. 2: Pregled definiranih programa Općine Koprivnički Bregi 

	
BROJČANA OZNAKA PROGRAMA
	
NAZIV PROGRAMA

	1001
	Općinski načelnik i Općinsko vijeće

	1002
	Političke stranke

	1003
	Javna uprava i administracija

	1004
	Promicanje kulture

	1005
	Razvoj sporta i rekreacije

	1006
	Razvoj civilnog društva

	1007
	Zaštita i spašavanje

	1008
	Predškolski odgoj 

	1009
	Osnovno obrazovanje

	1010
	Socijalna skrb

	1011
	Potpora poljoprivredi

	1012
	Održavanje objekata i komunalne infrastrukture

	1013
	Izgradnja komunalne infrastrukture  i objekata

	1014
	Zaštita okoliša

	1015
	Prostorno planska dokumentacija

	1016
	Visoko školstvo




Obrazloženje planiranih aktivnosti i projekata po proračunskim razdjelima, glavama i programima planiranim u posebnom dijelu proračuna daje se u nastavku.

	Naziv programa
	1001 Općinski načelnik i općinsko vijeće

	


Regulatorni
okvir
	· Zakon o lokalnoj i područnoj (regionalnoj) samoupravi,
· Zakon o porezu na dohodak,
· Statut Općine Koprivnički Bregi,
· Odluka o iznosu naknada vijećnicima,
· Odluka o naknadi za rad općinskog načelnika koji dužnost obavljaju bez zasnivanja radnog odnosa,
· Odluka o naknadi predsjedniku Općinskog vijeća

	
Opis programa
	A1001 01 Djelatnost općinskog načelnika i općinskog vijeća
A1001 02 Tekuća rezerva proračuna
A1001 03 Promoviranje Općine
A100104  Izbori
A1001 07 Proslava Dana Općine
A1001 10 Savjet mladih
A1001 11 Susret Općine i hrvatske manjinske zajednice iz Mađarske
A1001 12 Nagrađivanje jubilarnih dobrovoljnih davatelja krvi
A1001 13 Vijeće nacionalnih manjina

	
Ciljevi programa
	Djelotvorno izvršavanje funkcije općinskog vijeća, vijeća nacionalnih manjina, općinskog načelnika i savjeta mladih te povećanje kvalitete rada

	Planirana sredstva
	43.473,00 €

	

Pokazatelj rezultata
	Redovito održavanje sjednica općinskog vijeća i radnih tijela, redovita isplata naknada članovima općinskog vijeća za prisustvovanje sjednicama te isplate naknada općinskom načelniku, isplata  sponzorstva, isplata tekuće rezerve tijekom godine za nepredviđene javne potrebe te sudjelovanje udruga u aktivnostima važnih za napredak i razvoj cijele zajednice, dodjela nagrada jubilarnim dobrovoljnim davateljima krvi

	

	
	1002 Političke stranke

	Regularni okvir
	Odluka o financiranju političkih stranaka

	Opis programa
	A100201 Financiranje redovne djelatnosti političkih stranaka

	Cilj programa
	Provođenje aktivnosti  političkih stranaka 

	Planirana sredstva
	1.208,00 €

	Pokazatelj rezultata
	Uspješno djelovanje svih političkih stranaka za dobrobit mještana Općine Koprivnički Bregi




	Naziv programa
	1003 Javna uprava i administracija 

	







Regulatorni
okvir
	· Zakon o lokalnoj i područnoj (regionalnoj) samoupravi,
· Zakon o financiranju jedinica lokalne i područne (regionalne) samouprave,
· Zakon o fiskalnoj odgovornosti,
· Zakon o sustavu unutarnjih financijskih kontrola u javnom sektoru,
· Zakon o službenicima i namještenicima u lokalnoj i područnoj (regionalnoj) samoupravi,
· Zakon o plaćama u lokalnoj i područnoj (regionalnoj) samoupravi,
· Statut Općine Koprivnički Bregi,
· Pravilnik o unutarnjem redu Jedinstvenog upravnog odjela Općine Koprivnički Bregi,
· Odluka o visini osnovice za obračun plaća službenika i namještenika  JUO Općine Koprivnički Bregi,
· Odluka o koeficijentima za obračun plaća službenika i namještenika JUO Općine Koprivnički Bregi,
· Zakon o proračunu,
· Zakon o proračunskom računovodstvu i računskom planu,
· Zakon o javnoj nabavi

	Opis programa
	A1003 01 Administrativno, tehničko i stručno osoblje
A1003 02 Oprema i namještaj
A1003 03 Upravljanje objektima Općine
A1003 06 Digitalizacija poslovanja
K1000 16 Rekonstrukcija-adaptacija društvenog doma u Jeduševcu
K1000 17 Rekonstrukcija i opremanje društvenog doma u naselju Glogovac
K1000 18 Nabava komunalne opreme
K1000 19 Izgradnja multifunkcionalnog objekta 
K1000 20 Rekonstrukcija i opremanje vatrogasnog doma u Koprivničkim Bregima 
K1000 29 Ugradnja solarnih panela na objektima javne namjene

	Ciljevi programa
	Učinkovito i pravovremeno izvršavanje poslova iz djelokruga rada Jedinstvenog upravnog odjela 

	Planirana sredstva
	784.288,00 €

	Pokazatelj rezultata
	U rokovima izvršeni svi poslovi iz djelokruga rada



Kod ovog programa planirana su sredstva za plaće službenika zaposlenih u Jedinstvenom upravnom odjelu, sredstva za plaće zaposlenih na javnim radovima, troškovi uredskog materijala, troškovi energije za objekte u vlasništvu općine, troškovi tekućeg i investicijskog održavanja opreme, usluge telefona, bankarske i usluge platnog prometa, računalne usluge, geodetsko-katastarske usluge, intelektualne usluge te ostali troškovi vezani uz funkcioniranje Jedinstvenog upravnog odjela, nabava opreme i namještaja za potrebe i briga o održavanju objekata u vlasništvu općine, nabava pametnih klupa i digitalizacija poslovanja kako bi bili u korak sa učestalim promjenama i zahtjevima na tržištu. U ovom programu planirani su kapitalni projekti na području Općine Koprivnički Bregi i to: rekonstrukcija-adaptacija društvenog doma u naselju Jeduševac, rekonstrukcija i opremanje društvenog doma u naselju Glogovac, nabava komunalne opreme, izgradnja multifunkcionalnog objekta, rekonstrukcija i opremanje vatrogasnog doma u Koprivničkim Bregima i ugradnja solarnih panela na objektima javne namjene.


	Naziv programa
	1004 Promicanje kulture

	Regulatorni
okvir
	· Zakon o financiranju javnih potreba u kulturi,
· Zakon o udrugama,
· Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge

	Opis programa
	A1004 01 Djelatnost kulturno umjetničkih udruga
A1004 03 Usluge knjižnice i čitaonice 
A1004 05 Izložbeni štandovi 
A1004 06 Spomenik hrvatskim braniteljima

	Ciljevi programa
	Promicanje kulturnog stvaralaštva, unapređenje postojećeg standarda kulturne djelatnosti, obogaćivanje kulturnog  života.

	Planirana sredstva
	114.695,00 €

	Pokazatelji rezultata
	Broj realiziranih programa





	Naziv programa
	1005 Razvoj sporta i rekreacije

	
Regulatorni
okvir
	· Zakon o sportu,
· Zakon o udrugama,
· Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge

	
Opis programa
	A1005 01 Redovna djelatnost sportskih udruga
A1005 02 Izgradnja igrališta u Ulici A. Šenoe
K1000 20 Izgradnja stadiona i malonogometnog igrališta s umjetnom travom

	
Ciljevi programa
	Poticanje i promicanje sporta, uključivanje mladih u sportske klubove, promicanje općine, unapređenje sportske infrastrukture

	Planirana sredstva
	26.000,00 €

	Pokazatelji rezultata
	Broj ostvarenih planiranih programa i projekata, broj održanih natjecanja


 


	Naziv programa
	1006 Razvoj civilnoga društva

	Regulatorni
okvir
	· Zakon o udrugama,
· Uredba o kriterijima mjerilima i postupcima financiranja i ugovaranja programa i projekata od interesa za opće dobro 

	Opis programa
	A1006 01 Donacije vjerskim zajednicama
A1006 02 Donacije ostalim društvenim zajednicama i organizacijama

	
Ciljevi programa
	Pomoć vjerskim zajednicama i ostalim udrugama, a koje nisu predviđene programom  o kulturi i sportu

	Planirana sredstva
	3.327,00 €

	Pokazatelji rezultata
	Broj ostvarenih planiranih programa






	Naziv programa
	1007 Zaštita i spašavanje

	Regulatorni
okvir
	· Zakon o zaštiti od požara,
· Zakon o sustavu civilne zaštite,
· Zakon o vatrogastvu,
· Zakon o zaštiti i spašavanju

	Opis programa
	A1007 01 Djelatnost DVD-a
A1007 03 Razvoj civilne zaštite
A1007 04 Gorska služba spašavanja

	Ciljevi programa
	Kvalitetno funkcioniranje djelatnosti DVD-a, kvalitetno funkcioniranje sustava civilne zaštite, financiranje HGSS Stanica Koprivnica, razvoj i poboljšanje sustava civilne zaštite i spašavanje od nesreća

	Planirana sredstva 
	41.371,00 €

	Pokazatelji rezultata
	Redovna isplata zakonom propisanih sredstava za potrebe vatrogastva, civilne zaštite i HGSS-a, aktivnosti DVD-a





	Naziv programa
	1008 Predškolski odgoj 

	Regulatorni
okvir
	· Zakon o odgoju i obrazovanju u osnovnoj i srednjoj školi

	
Opis programa
	A1008 01 Sufinanciranje dječjeg vrtića „Potočić“ 
A1008 04  Sufinanciranje vrtića- jaslice
K1000 27 Uređenje dječjeg igrališta u Glogovcu

	Ciljevi programa
	Briga o djeci 

	Planirana sredstva
	239.800,00 €

	Pokazatelji rezultata
	Dostupnost vrtića svoj djeci






	Naziv programa
	1009 Osnovno obrazovanje

	Regulatorni
okvir
	· Zakon o odgoju i obrazovanju u osnovnoj i srednjoj školi


	Opis programa
	A1009 02 Darivanje povodom blagdana Sv. Nikole
K1009 04 Sufinanciranje školskih i vanškolskih aktivnosti
A1009 06 Financiranje bilježnica učenicima osnovne škole

	Ciljevi programa
	Poboljšanje standarda u osnovnom školstvu na području Općine Koprivnički Bregi 

	Planirana sredstva 
	13.318,00 €

	Pokazatelji rezultata
	Poboljšani uvjeti rada



 

	Naziv programa
	1010 Socijalna skrb

	Regulatorni
okvir
	· Zakon o lokalnoj i područnoj regionalnoj samoupravi,
· Zakon o socijalnoj skrbi

	Opis programa
	A1010 01 Pomoć u novcu obiteljima
A1010 02 Pomoć za novorođenče
A1010 04 Pomoć u slučaju elementarnih nepogoda
A1010 05 Pomoć i njega u kući
A1010 06 Ostale pomoći socijalno ugroženim obiteljima u naravi
A1010 07 Crveni križ
A1010 10 Podmirenje troškova stanovanja
A1010 11 Pomoć starijim osobama
A1010 12 Pomoć mladim obiteljima za kupnju prve nekretnine
T1010 09 Projekt „Stižem po tebe nisi sam“
T1010 10 Projekt „Zaposli i pomozi 2“

	Ciljevi programa
	Postizanje boljih osnovnih životnih uvjeta socijalno ugroženih obitelji, poticanje nataliteta i zaustavljanje iseljavanja stanovnika i mladih obitelji te pomoć osobama starije životne dobi 

	Planirana sredstva
	93.745,00 €

	Pokazatelji rezultata
	Broj kućanstava uključenih u neki oblik socijalne skrbi, poboljšani životni uvjeti socijalno ugroženog stanovništva





	Naziv programa
	1011 Potpora poljoprivredi


	Regulatorni
okvir
	· Zakon o poljoprivredi

	Opis programa
	A1011 01 Razvoj poljoprivrede

	Ciljevi programa
	Pomoć stočarima

	Planirana sredstva
	1.300,00 €

	Pokazatelji rezultata
	Ublažiti probleme i troškove  stočarima









	Naziv programa
	1012 Održavanje objekata i komunalne infrastrukture

	Regulatorni
okvir
	· Zakon o komunalnom gospodarstvu,
· Zakon o cestama,
· Zakon o grobljima,
· Program održavanja komunalne infrastrukture na području Općine Koprivnički Bregi u 2024. godini

	Opis programa
	A1012 03 Održavanje parka i zelenih površina
A1012 04 Održavanje groblja 
A1012 05 Tekuće i investicijsko održavanje nerazvrstanih cesta i poljskih puteva
A1012 06 Javna rasvjeta 
A1012 20 Održavanje prometnica u zimi
A1012 30 Uređenje pješačkog prijelaza- državna cesta D2
A101231 Uređenje javnih zelenih površina uz pješačke staze
A1012 33 Postavljanje nadstrešnica na groblju u Koprivničkim Bregima
K1000 23 Uređenje parka u Koprivničkim Bregima
K1000 24 Uređenje groblja na području Općine Koprivnički Bregi
K1000 29 Modernizacija nerazvrstanih cesta na području Općine Koprivnički Bregi- Jeduševac
K1000 30 Modernizacija županijske ceste spoj Glogovac- Bregi
K1000 31 Rekonstrukcija nerazvrstane ceste prema Lovačkom domu

	Ciljevi programa 
	Unapređenje i razvoj prometne infrastrukture, povećanje kvalitete održavanja javne rasvjete, sustavno širenje i uređivanje javnih površina
unapređenje stanja u prostoru Općine, smanjenje troškova potrošnje energije 

	Planirana sredstva 
	627.745,00 €

	Pokazatelji rezultata
	Dužina moderniziranih nerazvrstanih cesta, ispravnost rasvjetnih tijela, racionalizacija troškova , uređenje groblja te zelenih i javnih površina,  a sve u svrhu poboljšanja kvalitete života u općini.


 

	Naziv programa
	1013 Izgradnja komunalne infrastrukture i objekata

	Regulatorni
okvir
	· Zakon o komunalnom gospodarstvu,
· Zakon o cestama,
· Zakon o vodama,
· Program gradnje komunalne infrastrukture na području Općine Koprivnički Bregi za 2023.godinu

	Opis programa
	A1013 01 Sufinanciranje izgradnje vodoopskrbe i odvodnje u naselju Glogovac
K1000 08 Izgradnja pješačko-biciklističke staze  Bregi-Glogovac,
K1000 09 Izgradnja pješačko-biciklističke staze u naselju Glogovac- Ulica S. Radića- dionica 1
K1000 28 Izgradnja pješačko-biciklističke staze u naselju Koprivnički Bregi spoj A. Šenoe i V. Nazora
K1000 31 Aglomeracija Koprivnički Bregi

	Ciljevi programa
	Razvoj prometne i komunalne infrastrukture kroz unapređenje kvalitete života na području cijele općine Koprivnički Bregi, podizanje standarda

	Planirana sredstva
	310.300,00 €

	Pokazatelji rezultata
	Izgrađenost pješačko-biciklističkih staza, poboljšanje  uvjeta mobilnosti, sprečavanje prometnih nesreća, broj kućanstva  kojima je omogućen priključak na sustav odvodnje i vodoopskrbe




	Naziv programa
	1014 Zaštita okoliša

	Regulatorni
okvir
	· Zakon o zaštiti okoliša,
· Zakon o održivom gospodarenju otpadom,
· Zakon o zaštiti pučanstva od zaraznih bolesti,
· Zakon o komunalnom gospodarstvu

	Opis programa
	A1014 02 Zbrinjavanje krupnog otpada
A1014 03 Zbrinjavanje otpadne ambalaže
A1014 05 Deratizacija područja Općine
A1014 06 Veterinarske usluge
A1014 08 Naknada Fonda za smanjenje mješovitog komunalnog otpada 
A1014 11 Naknada za odlaganje otpada
A1014 12 Nabava spremnika za sakupljanje otpada
A1014 13 Plan zaštite divljači
K1014 10 Projekt „Putevima podravskih rudara“

	Ciljevi programa 
	Zaštita stanovništva

	Planirana sredstva 
	139.531,00 €

	Pokazatelji rezultata
	Suzbijanje zaraze, smanjenje broja glodavca, adekvatno zbrinjavanje životinjskih leševa i pasa lutalica, briga o uređenju okoliša

	


	1015 Prostorno planska dokumentacija

	Opis programa
	A1015 01 Izmjene Prostornog plana

	Cilj programa
	Racionalno i optimalno korištenje prostora na području Općine

	Planirana sredstva 
	8.375,00 €

	Pokazatelj rezultata
	Mogućnost otvaranja novih turističkih, industrijskih, poljoprivrednih sadržaja

	


	1016 Visoko školstvo

	Regulatorni okvir
	Pravilnik o stipendiranju studenata s područja Općine Koprivnički Bregi

	Opis programa
	A101601 Stipendiranje studenata

	Cilj programa
	Poboljšanje standarda studenata

	Planirana sredstva 
	22.500,00€


	Pokazatelj rezultata
	Broj studenata koji primaju stipendiju




4. ODLUKA O IZVRŠAVANJU PRORAČUNA OPĆINE KOPRIVNIČKI BREGI ZA 2024. GODINU
Predloženom odlukom utvrđuje se struktura Proračuna, način  izvršavanja rashoda i izdataka Proračuna, upravljanje financijskom i nefinancijskom imovinom, zaduživanje te izvješćivanje. 

5. PROJEKCIJE PRORAČUNA OPĆINE KOPRIVNIČKI BREGI ZA 2025. I 2026. GODINU
 Sastavni dio Proračuna za 2024. godinu su Projekcije za 2025. i 2026. godinu. Projekcije se donose na razini skupine (2. razina računskog plana). Ukupni prihodi/primici i rashodi/izdaci planirani su u Projekcijama u 2025. godini u iznosu od 2.050.176,00 € dok su u 2026. godini ukupni prihodi/primici i rashodi/izdaci planirani u iznosu od 2.474.550,00 €. 


6. ZAKLJUČAK
Ovim proračunom pokušale su se uskladiti različite želje, potrebe, zakonske obveze, ugovorne obveze te je sve navedeno utjecalo na ovakav proračunski akt. Na bazi realno planiranih prihoda dana je detaljna slika rashoda u Posebnom dijelu Proračuna.
Proračun je uravnotežen, ima svoju viziju i cilj, a to je razvoj općine i poboljšanje kvalitete življenja,  kroz izgradnju i razvoj komunalne infrastrukture, unapređenje socijalne skrbi, razvoj kulture i sporta, unapređenje protupožarne i civilne zaštite te razvoj sustava zaštite i spašavanja, brige za čišći i zdravi okoliš, društvene brige o djeci te usklađivanje realizacije investicijskih projekata s proračunskim mogućnostima.

